KOMISSION TÄYTÄNTÖÖNPANOPÄÄTÖS (EU) 2021/913,

annettu 3 päivänä kesäkuuta 2021,

asetuksen (EU) 2019/2022 ja delegoidun asetuksen (EU) 2019/2017 tueksi laadituista kotitalouksien astianpesukoneita koskevista yhdenmukaistetuista standardeista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,

sekä katsoo seuraavaa:

(1) Euroopan parlamentin ja neuvoston direktiivin 2009/125/EY (2) 9 artiklan 2 kohdan mukaisesti jäsenvaltioiden on pidettävä tuotetta sovellettavan täytäntöönpanotoimenpiteen kaikkien vaatimusten mukaisena, jos siihen on sovellettu kyseiseen täytäntöönpanotoimenpiteeseen liittyviä yhdenmukaistettuja standardeja, joiden viitenumerot on julkaistu Euroopan unionin virallisessa lehdessä. Komission asetuksen (EU) 2019/2022 (3) 4 artiklassa ja sen liitteessä III vahvistetaan asiaankuuluvat mittaus- ja laskelmavaatimukset kotitalouksien astianpesukoneita varten.

(2) Euroopan parlamentin ja neuvoston asetuksen (EU) 2017/1369 (4) 13 artiklan mukaisesti sen jälkeen kun kyseisen asetuksen 16 artiklan nojalla on annettu delegoitu säädös, jossa vahvistetaan erityiset merkintävaatimukset, komissio julkaisee Euroopan unionin virallisessa lehdessä sellaisten yhdenmukaistettujen standardien viitetiedot, jotka täyttävät delegoidun säädöksen asiaankuuluvat mittaus- ja laskentavaatimukset. Kun tällaisia yhdenmukaistettuja standardeja sovelletaan tuotteen vaatimustenmukaisuuden arvioinnin aikana, mallin oletetaan olevan delegoidun säädöksen asiaankuuluvien mittaus- ja laskentavaatimusten mukainen. Komission delegoidun asetuksen (EU) 2019/2017 (5) 3 artiklassa ja sen liitteessä IV vahvistetaan mittaus- ja laskelmavaatimukset kotitalouksien astianpesukoneita varten.

(3) Komissio esitti täytäntöönpanopäätöksessä C(2020)4329 (6) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön tarkistaa voimassa olevia, asetusten (EU) 2019/2022 ja (EU) 2019/2023 sekä delegoitujen asetusten (EU) 2019/2017 ja (EU) 2019/2014 tueksi laadittuja yhdenmukaistettuja standardeja, jotka koskevat kotitalouksien astianpesukoneita, kotitalouksien pyykinpesukoneita ja kotitalouksien kuivaavia pyykinpesukoneita.

(4) Täytäntöönpanopäätöksessä C(2020)4329 esitetyn pyynnön perusteella Cenelec laati yhdenmukaistetun standardin EN 60436:2020 tekniikan ja tieteen kehityksen huomioon ottamiseksi. Cenelec hyväksyi myös muutoksen EN 60436:2020/A11:2020 ja oikaisun EN 60436:2020/AC:2020–6 kyseiseen standardiin.

(5) Komissio on yhdessä Cenelecin kanssa arvioinut, täyttääkö yhdenmukaistettu standardi EN 60436:2020, sellaisena kuin se on muutettuna standardilla EN 60436:2020/A11:2020 ja oikaistuna standardilla EN 60436:2020/AC:2020–6, täytäntöönpanopäätöksessä C(2020)4329 esitetyn pyynnön.

(6) Yhdenmukaistettu standardi EN 60436:2020, sellaisena kuin se on muutettuna standardilla EN 60436:2020/A11:2020 ja oikaistuna standardilla EN 60436:2020/AC:2020–6, täyttää vaatimukset, jotka sen on tarkoitus kattaa ja jotka vahvistetaan asetuksessa (EU) 2019/2022 ja delegoidussa asetuksessa (EU) 2019/2017.

(7) On tarpeen selventää, mitä standardin EN 60436:2020 lausekkeessa ”3 Modification of Clause (Lausekkeen muuttaminen) 2 ’Normative references’” (Velvoittavat viittaukset) mainittuja standardiversioita on sovellettava vaatimustenmukaisuusolettaman tarkoituksissa.

(8) Julkaisusta olisi jätettävä pois standardin EN 60436:2020 taulukon ZZA.1 sarake ”Remarks / Notes*” (Huomiot/Huomautukset) delegoidun asetuksen (EU) 2019/2017 soveltamiseksi sekä standardin EN 60436:2020 taulukon ZZB.1 sarake ”Remarks / Notes*” (Huomiot/Huomautukset) asetuksen (EU) 2019/2022 soveltamiseksi, koska kyseiset sarakkeet eivät ole linjassa standardin pääasiallisen velvoittavan tekstin vaatimusten kanssa ja koska kyseisten sarakkeiden alaviitteeseen sisällytetyn vaatimustenmukaisuusolettaman oikeudellisen vaikutuksen tulkinta johtaa oikeudelliseen epävarmuuteen.

(9) Sen vuoksi on aiheellista julkaista yhdenmukaistetun standardin EN 60436:2020, sellaisena kuin se on muutettuna standardilla EN 60436:2020/A11:2020 ja oikaistuna standardilla EN 60436:2020/AC:2020–6, viitetiedot Euroopan unionin virallisessa lehdessä varauksin.

(10) Yhdenmukaistettu standardi EN 60436:2020 korvaa komission tiedonannolla 2016/C 416/05 (7) julkaistun yhdenmukaistetun standardin EN 50242:2016. Sen vuoksi on asianmukaista kumota kyseinen tiedonanto.

(11) Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,

ON HYVÄKSYNYT TÄMÄN PÄÄTÖKSEN:

1 artikla Julkaistaan delegoidun asetuksen (EU) 2019/2017 tueksi laaditun kotitalouksien astianpesukoneiden energiamerkintää koskevan yhdenmukaistetun standardin viitetiedot, jotka luetellaan tämän päätöksen liitteessä I, Euroopan unionin virallisessa lehdessä varauksin. Julkaistaan asetuksen (EU) 2019/2022 tueksi laaditun kotitalouksien astianpesukoneiden ekologista suunnittelua koskevan yhdenmukaistetun standardin viitetiedot, jotka luetellaan tämän päätöksen liitteessä II, Euroopan unionin virallisessa lehdessä varauksin.

2 artikla Kumotaan tiedonanto 2016/C 416/05.

3 artikla Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.

Tehty Brysselissä 3 päivänä kesäkuuta 2021. Komission puolesta Puheenjohtaja Ursula VON DER LEYEN

(1) EUVL L 316, 14.11.2012, s. 12.

(2) Euroopan parlamentin ja neuvoston direktiivi 2009/125/EY, annettu 21 päivänä lokakuuta 2009, energiaan liittyvien tuotteiden ekologiselle suunnittelulle asetettavien vaatimusten puitteista (EUVL L 285, 31.10.2009, s. 10).

(3) Komission asetus (EU) 2019/2022, annettu 1 päivänä lokakuuta 2019, kotitalouksien astianpesukoneiden ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EU) N:o 1016/2010 kumoamisesta (EUVL L 315, 5.12.2019, s. 267).

(4) Euroopan parlamentin ja neuvoston asetus (EU) 2017/1369, annettu 4 päivänä heinäkuuta 2017, energiamerkintää koskevien puitteiden vahvistamisesta ja direktiivin 2010/30/EU kumoamisesta (EUVL L 198, 28.7.2017, s. 1).

(5) Komission delegoitu asetus (EU) 2019/2017, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kotitalouksien astianpesukoneiden energiamerkinnän osalta ja komission delegoidun asetuksen (EU) N:o 1059/2010 kumoamisesta (EUVL L 315, 5.12.2019, s. 134).

(6) Commission Implementing Decision C(2020)4329 of 1 July 2020 on a standardisation request to the European Committee for Standardisation, the European Committee for Electrotechnical Standardisation and the European Telecommunications Standards Institute as regards ecodesign and energy labelling requirements for household dishwashers, household washing machines and household washer-dryers in support of Commission Regulations (EU) 2019/2022 and (EU) 2019/2023 and Commission Delegated Regulations (EU) 2019/2017 and (EU) 2019/2014.

(7) Euroopan parlamentin ja neuvoston direktiivin 2009/125/EY täytäntöönpanemisesta kotitalouksien pyykinpesukoneiden ekologista suunnittelua koskevien vaatimusten osalta annetun komission asetuksen (EU) N:o 1016/2010 ja Euroopan parlamentin ja neuvoston direktiivin 2010/30/EU täydentämisestä kotitalouksien astianpesukoneiden energiamerkinnän osalta annetun komission delegoidun asetuksen (EU) N:o 1059/2010 täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 416, 11.11.2016, s. 14).